钦定古今图书集成/明伦汇编/官常典/第078卷 > 安乐厉王长乐
## 钦定古今图书集成/明伦汇编/官常典/第078卷 > 安乐厉王长乐

按《魏书文成五王传》，“文成皇帝七男，孝元皇后生献
文皇帝，李夫人生安乐厉王长乐，曹夫人生广川庄
王略，沮渠夫人生齐郡顺王𥳑，乙夫人生河间孝王
若，悦夫人生安丰匡王猛，元夫人生韩哀王安平王
早薨，无传。”按本传，“安乐王长乐，皇兴四年封建昌
王，后改封安乐王。长乐性凝重，显祖器爱之。承明元
年”拜太尉，出为定州刺史。鞭挞豪右，顿辱衣冠，多不
奉法，为人所患。百姓诣阙讼其过，高祖罚杖三十。贪
暴弥甚，以罪征诣京师。后与内行长乙肆虎谋为不
轨，事发，赐死于家，葬以王礼，谥曰厉。